
ДО
ДОБРИЧКИ ОБЩИНСКИ СЪВЕТ
ГРАД ДОБРИЧ



ДОКЛАДНА ЗАПИСКА
ОТ СОНЯ ИВАНОВА ГЕОРГИЕВА
[bookmark: _GoBack]Кмет на община Добричка


Относно: Актуализация на годишната програма за управление и разпореждане с общинско имущество за 2026г. и отдаване под наем на сграда – общинска собственост в с. Владимирово. 

УВАЖАЕМИ ДАМИ И ГОСПОДА ОБЩИНСКИ СЪВЕТНИЦИ,	

В община Добричка постъпи писмо с вх. рег. № ВхК-2476 от 24.04.2026г. от Сдружение „ЛРД – Добрич“ – гр. Добрич с предложение за отдаване под наем за срок от 10 /десет/ години на сграда – спомагателна сграда към магазин със застроена площ от 55 кв.м., построена в общински УПИ II - магазин в квартал 29 - частна общинска собственост, която да се ползва за офис.
Имотът е актуван с акт за частна общинска собственост /АОС/ № 9557/02.07.2026г., вписан с Акт № 32, том Х, вх. рег. № 5126/08.07.2026г. на СВп - Добрич при АВп.
Кметът на с. Владимирово, общ. Добричка е изразил положителното си становище  с вх. рег. № ВхК-Е-1649/07.07.2026г. по депозираното заявление.
Очакваният приход за месец е в размер на 42,35 евро /четиридесет и две евро и 35 евроцента/ без включен ДДС, определен съгласно Приложение № 1, т.I от Наредба № 4 за реда за придобиване, управление и разпореждане с общинското имущество на Добрички общински съвет.
Обектът не е предвиден за отдаване под наем в Годишната програма за управление и разпореждане с имотите – общинска собственост за 2026г., приета с Решение № 555/28.01.2026г. на Добрички общински съвет.
Предвид гореизложеното, предлагам Добрички общински съвет да приеме следното: 
ПРОЕКТ!

РЕШЕНИЕ:

I. На основание чл. 21, ал. 1, т. 8 от Законa за местното самоуправление и местната администрация, чл. 8, ал. 9 от Закона за общинската собственост, във връзка с чл. 5, ал. 1 от Наредба № 4 за реда за придобиване, управление и разпореждане с общинското имущество на Добрички общински съвет, Добрички общински съвет дава съгласие да бъде актуализирана Програмата за управление и разпореждане с имотите – общинска собственост за 2026г., приета с Решение № 555/28.01.2026г., като в раздел II в глава „1.10 Имоти – сгради, помещения и терени за отдаване под наем за срок от 10 /десет/ години“ се допълни :
с. Владимирово, община Добричка – спомагателна сграда към магазин със застроена площ от 55 кв.м., построена в общински УПИ II - магазин в квартал 29 - частна общинска собственост, която да се ползва за складова дейност и очаквани приходи месечно в размер на 42,35 евро /четиридесет и две евро и 35 евроцента/ без ДДС.
На основание чл. 8, ал. 10 от Закона за общинската собственост, настоящото решение да се публикува на интернет страницата на общината и на информационното табло в сградата на община Добричка в 14 /четиринадесет/ дневен срок от приемането на решението.
II. На основание чл. 21, ал. 1, т. 8 от Законa за местното самоуправление и местната администрация, чл. 14, ал. 1 от Закона за общинската собственост, във връзка с чл. 20, ал. 1  от Наредба № 4 на Добрички общински съвет, Добрички общински съвет дава съгласие да бъде отдаден под наем чрез провеждане на публичен търг с тайно наддаване  за срок от 10 /десет/ години, проведен по реда и условията на Наредба № 4 за реда за придобиване, управление и разпореждане с общинско имущество на  Добрички общински съвет, следния имот:
 - с. Владимирово, община Добричка – спомагателна сграда към магазин със застроена площ от 55 кв.м., построена в общински УПИ II - магазин в квартал 29 - частна общинска собственост, която да се ползва за складова дейност и определя начална месечна наемна цена в размер на 42,35 евро /четиридесет и две евро и 35 евроцента/ на месец без включен ДДС, определена съгласно Приложение № 1, т. I от Наредба № 4 за реда за придобиване, управление и разпореждане с общинското имущество на Добрички общински съвет.
III. Съгласно чл. 52, ал. 5, т. 2 от Закона за местното самоуправление и местната администрация, 30 /тридесет/ на сто от постъпленията от наем да се използват за изпълнение на дейности от местно значение в село Владимирово, общ. Добричка.
IV. Възлага на Кмета на община Добричка последващите законови действия.

Приложение към докладната записка:
· Искане с вх. рег. № ВхК-2476 от 24.04.2026г. от Сдружение „ЛРД – Добрич“ – гр. Добрич
· Становище с вх. рег. № ВхК-Е-1649/07.07.2025г. от кмета на с. Владимирово; 
· Копие от акт за общинска собственост; 
· Копие от скица на имота. 


ВНОСИТЕЛ:
СОНЯ ГЕОРГИЕВА
Кмет на община Добричка

Съгласували:
Иван Пейчев
Зам.- кмет УТСОСПООС
Арх. Даниела Георгиева    						Адв. ……………………..
Гл. архитект                                                           	    			Юрист при Общината
ИД Директор дирекция УТСОСПООС				    	Дата:	
Дата:									Изготвил:
Мария Димитрова							Валентина Колева
Началник отдел ОСЕ							Ст. специалист ОСИ	
Дата: 									Дата 

